
ACORD  325/2006, DE 15 DE NOVEMBRE, DEL PLE DEL CONSELL DE 

L’AUDIOVISUAL DE CATALUNYA

Expedient núm.  179/2006-S – Sant Feliu TV (Ajuntament de Sant Feliu)
1. El Ple del Consell de l’Audiovisual de Catalunya va adoptar, en sessió de 18 d’octubre de 2006, l’Acord 308/2006 mitjançant el qual s’obria un període d’informació prèvia a fi de donar audiència a l’operador Sant Feliu TV, nom comercial de l’operador de televisió local de gestió pública de l’Ajuntament de Sant Feliu de Llobregat, per tal que  en el termini màxim de cinc dies a comptar des del següent a la recepció de la notificació d’aquest Acord, formulés  les  manifestacions oportunes arran de l’incompliment de la obligació de comunicar al Consell de l’Audiovisual de Catalunya la seva oferta de programació
2. Després d’haver notificat l’Acord d’obertura del període d’informació prèvia (Exp. 179/06-S), el senyor Juan Antonio Vazquez Cortado, alcalde de Sant Feliu de Llobregat, ha presentat al·legacions en les quals es fa constar que actualment Sant Feliu TV no emet cap tipus de programació ja que no es troba en funcionament.

VIST que si no s’ha complert la obligació de comunicar al Consell de l’Audiovisual de Catalunya la oferta de programació és com a conseqüència que l’operador de televisió TV Sant Feliu no es troba actualment en funcionament 
Analitzats els antecedents, fets i fonaments de dret i d’acord amb el que disposa l’apartat g de l’article 10 i l’article 11 de la Llei 2/2000, de 4 de maig, del Consell de l’Audiovisual de Catalunya i l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, el Ple del Consell de l'Audiovisual de Catalunya, ha adoptat els següents:

ACORDS

1. Sobreseure l’expedient sancionador incoat a l’operador TV Sant Feliu, nom comercial de l’operador de televisió de gestió pública de l’Ajuntament de Sant Feliu (Exp. 179/06-S).

2. Arxivar l’expedient sancionador incoat a l’operador esmentat. 

3. Notificar aquest acord a l’interessat.

Barcelona, 15 de novembre de 2006

Josep M. Carbonell i Abelló


Rafael Jorba i Castellví

President

